Claude Radoux
De Claude Radoux, gebuer de 27. August 1963 ass e lëtzebuergesche Wirtschaftsexpert, Beroder an DP-Politiker, Member vum Stater Gemengerot an Honorarkonsul vun der Ukrain zu Lëtzebuerg vun 1995 bis 2014 an zënter 2015.

Liewen 

Claude Radoux ass vum Quartier Belair, Stad Lëtzebuerg. Hien hutt en Ofschloss vum Secondaire classique mat Diplom Latäin an Ekonomie, Sektioun Mathematik. Am Uschloss studéiert Radoux op der HSC St Gallen, wou hien den Lic. Oec. HSG (Finanz- a Rechnungsweisen) an 1986 de Master in Management mécht. Am Juni 1990 kritt hien de Master of Arts in International Relations vum Paul Nitze School of Advanced International Studies an der Johns Hopkins University, Washington D.C.

Berufflech Entwécklung
Nom Ofschloss vu senger Ausbildung huet de Claude Radoux seng Karriär zu London als Analyst bei Mercer Strategic Planning Associates Inc. ugefaangen, wou hie bis 1988 war. Dono war hie bis 1963 zu Basel als Task Force COO fir Sandoz Pharma. Nodeems hien nees ze Lëtzebuerg war, huet hie seng eege Firma CR Associates, eng Managements- a Berodungsfirma fir strategesch Froen, Corporate Governance, Telekommunikatioun an E-Commerce, gegrënnt. 1995 huet hie 
Luxembourg Online en Ubidder fir Telekommunikatioun an IT gegrënnt, an huet d'Entreprise bis 2010 geleet. Zënter 2015 ass de Radoux als onofhängege Member aktiv am Verwaltungsrot vu verschiddene privat Kredit-, Aktien- an Impaktfongen.

Honorarkonsul vun der Ukrain

Am Joer 1995 gouft de Claude Radoux Honorarkonsul vun der Ukrain zu Lëtzebuerg ernimmt. Mat enger Ënnerbriechung op seng Initiativ ass hie bis haut an dëser Funktioun. Hier vertritt d'Interête vun der Ukrain zu Lëtzebuerg an ënnerstëtzt bilateral Relatioune vun deen zwee Länner. Als Honorarkonsul hat Radoux eng Rei kulturell a wirtschaftlech Evenementer organiséiert. Hien hat sech dofir agesat fir déi kulturell Wäerter an dat wirtschaftlech Potential vun der Ukrain staark ze maachen. Hie hat och eng wichteg Roll iwwerholl fir den Handel an d'Investitioune vun deenen zwee Länner méi einfach ze maachen.

Politik

Radoux ass zënter 1993 Member vun der Demokratischen Partei (DP). Hien ass zënter 2008 Member vum Gemengerot vun der Stad Lëtzebuerg a gouf bei de Walen 2013 an 2017 erëm gewielt.

Privatliewen 

De Claude Radoux huet e Bouf. Hie schwätzt Lëtzebuergesch, Franzéisch, Englesch, Daitsch, Russesch an Italieenesch.

Gebuer 1963
Lëtzebuergesch Lokalpolitiker
Lëtzebuergesch Diplomaten
Manager (Wirtschaft)